A múlt heti részvénypiaci korrekció ugyan elérte a kisebb papírokat is a BÉT-en, a Mészáros-féle papírok viszont megint kaptak némi muníciót. Arra a hírre, hogy az Appeninn Holding Spar üzleteket kezdett el felvásárolni, megint meglódult a rali az Appeninnél és a Konzumnál is. Technikailag megmaradt 2900-3300-as szintek közötti oldalazó trend, ami azért dicséretes a jelenlegi nemzetközi hangulatot figyelve. A vásárlók számára a 3300-es ellenállás fölé emelkedés hozna nagy segítséget, amíg az nem történik meg addig maradhat az oldalazás a sávban.